上海戲劇學院

上海戲劇學院，簡稱「上戲」，係中國上海一間大學，以培養戲劇藝術人才為主。1945年創校。上戲同北京電影學院、中央戲劇學院係中華人民共和國三大演藝學校。

歷史 
1945年12月1號，喺顧毓琇支持下，李健吾、顧仲彝、黃佐臨創立「上海市立實驗戲劇學校」。

1949年10月，上海市立實驗戲劇學校改名做上海市立戲劇專科學校。1952年全國高等院校院系調整，山東大學藝術系戲劇科、上海行知藝術學校戲劇組併入呢間學校，並改名做中央戲劇學院華東分院。1956年正式命名上海戲劇學院，係文化部直屬高等專業藝術院校，熊佛西擔任首任院長。2000年4月，劃為上海市同文化部共建。2002年6月，原上海師範大學表演藝術學院併入，而上海市戲曲學校、上海市舞蹈學校變成上戲附屬學校。

而今個校長係黃昌勇。

校園 
學校有4個校區。華山路校區係表演系、導演系、戲劇文學系、舞台美術系、音樂劇表演藝術中心同創意學院所在地。蓮花路校區係戲曲學院、電影電視學院以及附屬戲曲學校所在地。虹橋路校區喺上海國際舞蹈中心，2017年3月正式啟用，現有舞蹈學院同附屬舞蹈學校。浦江校區喺2016年12月1號開工建設，預計2019年新學期啟用，將會係影視新媒體教育中心。

架構 
有11個教學部門，分別係表演系、導演系、戲劇文學系、舞台美術系、電影電視學院、戲曲學院、舞蹈學院、創意學院、音樂劇表演藝術中心、公共教學部、研究生部。另外仲有兩間中專，附屬戲曲學校同附屬舞蹈學校。

到2016年9月為止，學校有270位專職老師。其中168人有碩士學位，著咗62.2%，47人有博士學位，著咗17.4%。45歲以下嘅老師著咗74.8%。

現有全日制在校學生約2500人，其中在校本科生約1800人。

出名舊生 
括弧括住嘅數字係入學年份。

演員 

游本昌
 童自榮
 宋佳
 李幼斌
 尤勇
 陳紅
 周杰
 寧靜
 徐崢
 廖凡
 李冰冰
 任泉
 馬伊琍
 陸毅
 佟大為
 馮紹峰
 童蕾
 小宋佳
 張丹峰
 韓雪
 胡歌
 林更新
 迪麗熱巴

作家 
 沙葉新

上海嘅大學
中國戲劇學校
中國電影學校